Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 975/11/8806	Košice, 16.4.2012
EEČ : 2-65-79-2012

U Z N E S E N I E

Trestná vec:	obvinená XXXXX 
Prečin:	zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Rozhodnutie:
Podľa § 215 odsek 1 písmeno b Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
v obci Košický Klečenov,  okr. Košice-okolie,  od  25.11.2008 do 12.02.2012, neprispievala  pravidelne  na výživu svojho  syna  XXXXX, nar. 08.02.1993 žijúceho u otca XXXXX, pričom jej táto  povinnosť vyplýva zo Zákona o rodine, pritom výška alimentačnej povinnosti bola určená právoplatným verdiktom Okresného súdu Košice-okolie sp.zn. 16 C 85/2007 z 30.10.2008 a tak jej vznikol dlh na zameškanom výživnom 1618,- €,
Právna veta:
lebo nie je tento skutok trestným činom a nie je dôvod na postúpenie veci
Odôvodnenie:
Uznesením vyšetrovateľa Okresného riaditeľstva  PZ Odbor kriminálnej polície Oddelenie všeobecnej kriminality sp.zn. ČVS:ORP-785/OVK-KS-2011 zo 16.122.2011 bolo vznesené obvinenie  XXXXX pre prečin zanedbania povinnej výživy § 207 ods.1, ods. 3 písm. b/  Tr. zákona.
 Asociálneho konania sa mala dopustiť  tak, ako to konštatuje enunciát toho rozhodnutia.
Vyšetrovateľka Okresného riaditeľstva PZ Košice-okolie predložil vyšetrovací spis s návrhom na zastavenie trestného stíhania voči obvinenému  v zmysle § 215 odsek 1 písmeno b/ Trestného poriadku  . Dôvodí tým, že obvinená  základnú rodičovskú povinnosť voči synovi plnila - v čase keď bola riadne zamestnaná. Dokazovaním nebolo preukázané, aby v čase ,keď nie vlastným zavinením prácu stratila,  sa nesnažila podľa svojich schopností a možností plniť alimentačnú povinnosť. Bola riadne evidovaná na úrade práce ako záujemkyňa o zamestnanie, korektne rešpektovala ohlasovaciu povinnosť a ako poberateľka dávky v hmotnej núdzi 62,- € sa snažila čo i len minimálne vyživovaciu povinnosť uhradiť.  Je síce zistiteľné, že  v čase  keď pracovala od 01.08.2011 do 31.10.2011, zameškala alimentačný dlh  za dva mesiace. Z toho je zrejmé, že neboli naplnené hmotnoprávne predpoklady trestnej zodpovednosti obvinenej za prečin zanedbania povinnej výživy ako to má na mysli ustanovenie § 207 odsek 1,3 písmeno b/ Trestného zákona.
Po preskúmaní vyšetrovacieho spisového materiálu som zistil, že návrh vyšetrovateľa je solídny a má solídnu oporu v doposiaľ zhromaždenom dôkaznom aparáte.  Preto som  vydal  verdikt o zastavení trestného stíhania voči obvinenej XXXXX v intenciách   § 215 ods. 1 písmeno b/ Tr. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor